《题商文毅年兄墨竹》
明代·黄镐

渭亩移来今几时，风霜历尽有谁知。虚心劲节凌云表，占断东南第一枝。

作者简介：（?—1483）明福建侯官人，字叔高。正统十年进士。试事都察院，以明习法律授御史。十四年按贵州，时苗民起事，官军败，镐以孤军固守平越九月，城卒全。成化间擢广东左参政，官终南京户部尚书，乞归卒。谥襄敏。